香雪站 (地鐵)

香雪站（粵拼：hoeng1 syut3 zaam6；英文：Xiangxue Station）係廣州地鐵6號綫嘅車站，2016年12月28號開放，位置喺黃埔區蘿崗，開創大道嘅荔紅二路口。 佢亦係6號綫二期東延段嘅終點站。雖然車站月台東邊嘅軌道去到蘿崗車輛段，但蘿崗車輛段唔對外，所以去香雪嗰邊啲車到呢個站後會有廣播提示清客。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係6號綫月台。雖然車站冇休息室，但廁所喺月台西邊。 打掂 打橫 站廳 香雪站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。 月台 呢個站有一個島式月台，喺開創大道嘅荔紅二路口地底。 另外，喺車站西邊有條單渡線，東邊有整往返蘿崗車輛段嘅出入段線，兩條都可以畀車喺站前、站後返轉頭。正線尾亦有預留向東延長嘅條件。 商舖同自助服務 呢個站冇任何商舖同自助服務。 出入口 呢個站有3個出入口，分别係B1、E同F。 頭尾班車信息同配線圖 車站歷史 規劃 呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府（2014年取消咗）話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，但嗰時改名做香雪站。 施工 2011年6月17號，6號綫二期工程正式喐手起。同年9月，廣州市民政局公佈6號綫蘿崗段嘅站名時，站名一直維持原狀。 2015年6月24號，車站正式封頂，成為6號綫二期倒數第二個搞掂嘅車站。 開通 從2016年12月28號朝早頭一班車開出到長湴之後，6號綫列車亦開入呢個站。 利用狀況 車站周邊近蘿崗街道社區同部分住宅區、商業中心為主。附近重有好多條去雲埔工業區、增城永和街道、廣州經濟技術開發區（東區）等巴士經過呢個站，所以車站乘客主要係附近住啲居民同上班一族、接駁巴士乘客為主。另外，玉嵒中學返放學啲學生都會喺呢個站上落。 每年一到12月底至1月初時，呢個站有好多乘客轉接駁巴士去到蘿崗香雪公園附近睇梅花。尤其喺開通第一日，試過全天候客流井噴嘅情況。 附近嘅建築同景區 小區 香雪國際公寓 奧園香雪公館 香雪公寓 博物館 廣州開發區檔案館 黃埔區圖書館（香雪館） 學校 玉嵒中學 中大附屬外語幼稚園 廣場 香雪城 銳豐中心 公園 廣州義務植樹公園 註同攷 註 攷 上一站·下一站